CELEX: 32017R1902
Language: hu
Date: 2017-10-18
Title: A Bizottság (EU) 2017/1902 rendelete (2017. október 18.) az 1031/2010/EU bizottsági rendeletnek a kibocsátási egységek árverés útján történő értékesítésének az (EU) 2015/1814 európai parlamenti és tanácsi határozathoz való hozzáigazítása és az Egyesült Királyság által kijelölt aukciós platformnak a rendelet jegyzékébe való felvétele tekintetében történő módosításáról (EGT-vonatkozású szöveg. )

19.10.2017   
               
               
                  HU
               
               
                  Az Európai Unió Hivatalos Lapja
               
               
                  L 269/13
               
            A BIZOTTSÁG (EU) 2017/1902 RENDELETE
      (2017. október 18.)
      az 1031/2010/EU bizottsági rendeletnek a kibocsátási egységek árverés útján történő értékesítésének az (EU) 2015/1814 európai parlamenti és tanácsi határozathoz való hozzáigazítása és az Egyesült Királyság által kijelölt aukciós platformnak a rendelet jegyzékébe való felvétele tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 3d. cikke (3) bekezdésére és 10. cikke (4) bekezdésére,
      mivel:
      
                  (1)
               
               
                  Az 1031/2010/EU bizottsági rendelet (2) a kibocsátási egységek 2003/87/EK irányelv szerinti, árverés útján történő értékesítésének időbeli ütemezésével, lebonyolításával és egyéb vonatkozásaival kapcsolatos szabályokat határozza meg. Az 1031/2010/EU rendelet különösen az éves szinten árverés útján értékesítendő kibocsátásiegységek mennyiségét határozza meg. Az 1031/2010/EU bizottsági rendelet biztosítja tehát, hogy a kibocsátási egységek árverés útján történő értékesítése jól működő folyamat alapján történjen. Ezt a folyamatot jelenleg egy 25 tagállam képviselője által használt közös aukciós platform és néhány saját aukciós platform bonyolítja.
               
            
                  (2)
               
               
                  Az (EU) 2015/1814 európai parlamenti és tanácsi határozatnak (3) megfelelően 2018-ban piaci stabilizációs tartalékot (a továbbiakban: tartalék) kell létrehozni, amely 2019. január 1-jén kezdi meg működését. Az említett határozatban előre meghatározott szabályokkal összhangban a kibocsátásiegység-mennyiségek tartalékba helyezését vagy tartalékból való felszabadítását – az árverés útján értékesítendő kibocsátásiegység-mennyiségek kiigazítása útján – az adott év szeptember 1-jével kezdődő 12 hónap leforgása alatt kell végrehajtani. A tartalék működésével kapcsolatos szabályok olyan helyzetek kezelése érdekében szükségesek, amikor az előző évben forgalomban lévő kibocsátási egységeknek az adott év május 15-én a Bizottság által közzétett teljes száma kívül esik egy bizonyos előre meghatározott tartományon. A tartalék működésének első évében az árverésre bocsátandó mennyiségek első kiigazítását 2019. január 1. és szeptember 1. között kell elvégezni.
               
            
                  (3)
               
               
                  Az (EU) 2015/1814 határozat előírja továbbá, hogy a 176/2014/EU bizottsági rendeletben (4) meghatározottak alapján a terveknek megfelelően 2019-ben és 2020-ban piacra bocsátandó 900 millió kibocsátási egységet nem lehet árverésre bocsátani, hanem ehelyett tartalékba kell helyezni. Ezenfelül az (EU) 2015/1814 határozat előírja, hogy azokat a kibocsátási egységeket, amelyeket az új belépők részére fenntartott tartalékból nem osztanak ki vagy amelyeket a 2003/87/EK irányelv 10a. cikkének (7) bekezdése, 10a. cikkének (19) bekezdése és 10a. cikkének (20) bekezdése értelmében nem osztanak ki a létesítményeknek azok bezárása vagy tevékenységük részleges megszűnése miatt, árverésre bocsátásuk helyett 2020-ig hozzá kell adni a tartalékhoz.
               
            
                  (4)
               
               
                  Az (EU) 2015/1814 határozatnak megfelelően a közös árverési platform és adott esetben a saját árverési platformok aukciós eseménynaptárait oly módon kell kiigazítani, hogy azok figyelembe vegyék a tartalékba helyezendő vagy abból felszabadítandó egységek számát.
               
            
                  (5)
               
               
                  Annak érdekében, hogy a legalább 12 hónapos időszak során árverés útján értékesítendő kibocsátásiegység-mennyiségekkel kapcsán a piaci szereplők számára egyértelmű és biztos helyzet álljon rendelkezésre, az adott év aukciós eseménynaptárában az (EU) 2015/1814 határozat alkalmazása miatt bekövetkező változásokról a következő évi aukciós eseménynaptár meghatározásával és közzétételével együtt kell dönteni. Ezen túlmenőenaz árverésre bocsátandó mennyiség kiigazításának zökkenőmentes bevezetése és az árveréseket érintő negatív hatás elkerülése érdekében a piaci szereplőket időben kell tájékoztatni az (EU) 2015/1814 határozatnak a következő 12 hónapban árverésre bocsátandó mennyiségekre gyakorolt hatásáról. Ennek megfelelően az adott év aukciós eseménynaptárában bekövetkező releváns változásokat és a következő év aukciós eseménynaptárát jóval előre, az adott év szeptember 1-je előtt közzé kell tenni, amikor az árverésre bocsátandó mennyiségek vonatkozó kiigazításának alkalmazása megkezdődik.
               
            
                  (6)
               
               
                  Az (EU) 2015/1814 határozat 1. cikkének (5) és (8) bekezdése az árverésen értékesítendő kibocsátási egységek teljes mennyiségének 10 %-ára a tartalék működésére vonatkozó általános szabályoktól való eltéréseket tartalmaz annak érdekében, hogy ez a mennyiség a 2003/87/EK irányelv 10. cikke (2) bekezdésének b) pontjával összhangban szolidaritásból bizonyos tagállamok között kerüljön kiosztásra. Ezért az árverésre bocsátandó kibocsátási egységeknek egy adott évre vonatkozóan az egyes tagállamokra jutó hányadát szintén az (EU) 2015/1814 határozat 1. cikke (5) bekezdése második albekezdésének és 1. cikke (8) bekezdésének megfelelően kell meghatározni, amelyek megállapítják az egyes tagállamoknak a tartalékba helyezendő kibocsátási egységekhez 2025 végéig való hozzájárulására és azt követően az abból felszabadítandó kibocsátási egységekből való részesedésére vonatkozó különszabályokat.
               
            
                  (7)
               
               
                  Az 1031/2010/EU rendelet 60. cikkének (1) bekezdése tartalmazza azon nem bizalmas információk nem kimerítő listáját, amelyeket egy külön erre a célra létrehozott és az érintett aukciós platform által karbantartott, naprakész aukciós internetes honlapon közzé kell tenni. Az ajánlattételre jogosult személyek felsorolását az adott aukciós platform árveréseinek szempontjából lényeges, nem bizalmas információnak kell tekinteni.
               
            
                  (8)
               
               
                  Az 1031/2010/EU rendelet számos olyan következetlenséget tartalmaz, amelyek a rendelet korábbi módosításaiból erednek, és amelyeket ki kell javítani. Különösen a 10. cikk (3) bekezdését kell módosítani annak egyértelművé tétele érdekében, hogy az éves szinten árverésre bocsátandó kibocsátási egységek mennyiségének kiszámításakor figyelembe kell venni a 2003/87/EK irányelv 24. és 27. cikke szerinti kiigazításokat. Az 1143/2013/EU bizottsági rendelet (5) révén bekerült az 1031/2010/EU rendeletbe az a szabály, amely szerint egy jogalany csak akkor jelölhető ki aukciós platformként, ha olyan szabályozott piacként engedélyezett, amelynek működtetője kibocsátási egységek vagy származtatott kibocsátási egységek másodlagos piacára szakosodott. Az e szabállyal való összhang biztosítása érdekében módosítani kell az 1031/2010/EU rendelet 19., 20. és 35. cikkét.
               
            
                  (9)
               
               
                  Az Egyesült Királyság az 1031/2010/EU rendelet 30. cikkének (4) bekezdésével összhangban 2011. február 18-án tájékoztatta a Bizottságot azon döntéséről, hogy a szóban forgó rendelet 26. cikkének (1) és (2) bekezdésében meghatározott közös fellépésben nem kíván részt venni, hanem saját aukciós platformot jelöl ki.
               
            
                  (10)
               
               
                  2012. április 30-án az Egyesült Királyság arról értesítette a Bizottságot, hogy az 1031/2010/EU rendelet 30. cikkének (1) bekezdésében említett aukciós platformként az ICE Futures Europe (a továbbiakban: ICE) határidős piacot szándékozik kijelölni. A kijelölés időtartamát és az ICE-re mint az Egyesült Királyság aukciós platformjára a 2012. november 10. és 2017. november 9. közötti időszakban alkalmazandó feltételeket az 1042/2012/EU bizottsági rendelet (6) vezette be az 1031/2010/EU rendelet III. mellékletébe.
               
            
                  (11)
               
               
                  2016. november 16-án az Egyesült Királyság arról értesítette a Bizottságot, hogy az 1031/2010/EU rendelet 30. cikkének (1) bekezdése szerinti második aukciós platformként az ICE Futures Europe (a továbbiakban: ICE) határidős piacot szándékozik kijelölni. A bejelentés értelmében az ICE kijelölésének időtartama és feltételei megegyeznek a 2012. április 30-án közöltekkel, valamint az aukciókra vonatkozó ICE tőzsdei szabályzat módosításra került annak érdekében, hogy az ICE maradéktalanul teljesítse a jegyzékkel kapcsolatban az 1031/2010/EU rendelet III. mellékletében az Egyesült Királyság által kijelölt aukciós platformokra vonatkozó táblázat kötelezettségekkel kapcsolatos sorának 6. pontjában meghatározott feltételeket és kötelezettségeket. Emellett az értesítés kiegészítéseként az Egyesült Királyság a Bizottság kérésére további információkkal és pontosításokkal szolgált.
               
            
                  (12)
               
               
                  Annak biztosítása érdekében, hogy az ICE-nek az 1031/2010/EU rendelet 30. cikkének (1) bekezdésében említett második aukciós platformként való kijelölése, és különösképpen az ICE tőzsdei szabályzata megfeleljen a szóban forgó rendelet követelményeinek, valamint hogy illeszkedjen a 2003/87/EK irányelv 10. cikke (4) bekezdésének második albekezdésében foglaltakhoz, az ICE-re vonatkozóan az 1031/2010/EU rendelet III. mellékletében előírtfeltételeket és kötelezettségeket ki kell terjeszteni az ICE második egyesült királyságbeli saját aukciós platformként történő felvételére, és emellett meg kell tenni a szükséges kiigazításokat annak érdekében, hogy a célkitűzéseik az ICE alkalmazandó tőzsdei szabályzatában megfogalmazott konkrét alkalmazási feltételek figyelembevételével teljesüljenek.
               
            
                  (13)
               
               
                  Az 1031/2010/EU rendeletet ezért ennek megfelelően módosítani kell.
               
            
                  (14)
               
               
                  Az e rendeletben előírt intézkedések összhangban vannak az Éghajlatváltozási Bizottság véleményével,
               
            ELFOGADTA EZT A RENDELETET:
      1. cikk
      Az 1031/2010/EU rendelet a következőképpen módosul:
      
                  1.
               
               
                  A 10. cikk a következőképpen módosul:
                  
                              a)
                           
                           
                              a (2) bekezdés a következőképpen módosul:
                              
                                          i.
                                       
                                       
                                          az első és második albekezdés helyébe a következő szöveg lép:
                                          „(2)   A 2003/87/EK irányelv III. fejezete szerinti kibocsátási egységek 2013-ban és 2014-ben árverés útján értékesítendő mennyiségének kiszámításához az említett irányelv 9. és 9a. cikke alapján az adott naptári évre meghatározott mennyiséget kell alapul venni, amelyből le kell vonni az ugyanazon irányelv 10a. cikkének (7) bekezdése és 11. cikkének (2) bekezdése szerint ingyenesen kiosztott kibocsátási egységek mennyiségét, valamint a 2012-ben árverésre bocsátott kibocsátási egységek összes mennyiségének a felét.
                                          A 2003/87/EK irányelv III. fejezete szerinti kibocsátási egységek 2015 és 2018 között elárverezendő éves mennyiségének kiszámításához az említett irányelv 9. és 9a. cikke alapján az adott naptári évre meghatározott mennyiséget kell alapul venni, amelyből le kell vonni az ugyanazon irányelv 10a. cikkének (7) bekezdése és 11. cikkének (2) bekezdése szerint ingyenesen kiosztott kibocsátási egységek mennyiségét.”;
                                       
                                    
                                          ii.
                                       
                                       
                                          az ötödik albekezdés helyébe a következő szöveg lép:
                                          „A 2003/87/EK irányelv III. fejezete szerinti kibocsátási egységek 2019-től kezdődően elárverezendő mennyisége az említett irányelv 10. cikke (1) és (1a) bekezdésével összhangban megállapított mennyiség.”;
                                       
                                    
                                          iii.
                                       
                                       
                                          a kilencedik albekezdés helyébe a következő szöveg lép:
                                          „Az (EU) 2015/1814 európai parlamenti és tanácsi határozat (*1) sérelme nélkül az egyes kereskedési időszakok utolsó évében árverésre bocsátandó, a 2003/87/EK irányelv III. fejezete szerinti kibocsátási egységek mennyiségének meghatározásakor figyelembe kell venni a létesítmények működésének az említett irányelv 10a. cikkének (19) bekezdése szerinti beszüntetését, az ingyenesen kiosztható kibocsátási egységek szintjének az ugyanazon irányelv 10a. cikkének (20) bekezdésében említett kiigazítását, valamint az új belépők részére az irányelv 10a. cikkének (7) bekezdése szerint elkülönített, fennmaradó kibocsátási egységeket.;
                                          
                                             (*1)  Az Európai Parlament és a Tanács (EU) 2015/1814 határozata (2015. október 6.) az üvegházhatású gázok uniós kibocsátáskereskedelmi rendszeréhez piaci stabilizációs tartalék létrehozásáról és működtetéséről, valamint a 2003/87/EK irányelv módosításáról (HL L 264., 2015.10.9., 1. o.).”;"
						
                                       
                                    
                        
                              b)
                           
                           
                              a (3) bekezdés helyébe a következő szöveg lép:
                              „(3)   A 2003/87/EK irányelv III. fejezete szerinti kibocsátási egységek 2013-tól kezdődően minden naptári évben elárverezendő mennyisége az I. mellékleten és az említett irányelv 10. cikke (1) bekezdésének megfelelően az árverésre bocsátandó kibocsátási egységeknek a Bizottság által meghatározott és közzétett becsült mennyiségén, illetve a Bizottság ezen eredeti becslésének az adott évet megelőző év január 31. napjáig közzétett legutolsó módosításán alapul, adott esetben figyelembe véve az (EU) 2015/1814 határozatot és a lehetőségekhez mérten az átmeneti jelleggel történő térítésmentes kiosztás céljából a kibocsátási egységek azon mennyiségéből levont vagy levonandó mennyiségeket is, amelyet az adott tagállam a 2003/87/EK irányelv 10. cikkének (2) bekezdése alapján – az irányelv 10c. cikkének (2) bekezdésében foglaltak szerint – egyébként árverésre bocsátana, valamint az említett irányelv 24. és 27. cikke szerinti kiigazításokat.
                              Az (EU) 2015/1814 határozat sérelme nélkül egy adott naptári évben elárverezendő kibocsátási egységek mennyiségében utólag bekövetkezett minden változást a következő naptári évben elárverezendő kibocsátási egységek mennyiségéből kell ellensúlyozni.”;
                           
                        
                              c)
                           
                           
                              a (4) bekezdés helyébe a következő szöveg lép:
                              „(4)   A 2003/87/EK irányelv 10a. cikke (7) bekezdésének sérelme nélkül az egyes naptári években a tagállamok mindegyike az irányelv III. fejezete szerinti kibocsátási egységeknek az ugyanezen irányelv 10. cikkének (2) bekezdése alapján meghatározott hányadában részesül, figyelembe véve a 2003/87/EK irányelv 10c. cikkének megfelelően átmeneti jelleggel az adott tagállam által a szóban forgó naptári évben ingyenesen kiosztott mennyiséget és az adott tagállam által ugyanazon naptári évben az említett irányelv 24. cikke szerint elárverezendő kibocsátási egységek mennyiségét, valamint az (EU) 2015/1814 határozat 1. cikke (5) bekezdésének második albekezdése és 1. cikkének (8) bekezdése értelmében a piaci stabilizációs tartalékba helyezendő vagy abból felszabadítandó egységek számát.”;
                           
                        
            
                  2.
               
               
                  a 11. cikk (1) bekezdésének helyébe a következő szöveg lép:
                  „(1)   Az e rendelet 26. cikkének (1) vagy (2) bekezdése szerint kijelölt aukciós platformok – a Bizottsággal folytatott előzetes egyeztetést követően és annak véleménye birtokában – az aukciós évet megelőző év június 30-ig, vagy az ezt követő első adandó alkalommal meghatározzák és közzéteszik minden egyes aukciós naptári évre vonatkozóan az ajánlattételi időszakok időpontjait, az egyes árverések aukciós mennyiségeit, az árverések dátumait, az aukciós termékek típusát, valamint az egyes árverések alkalmával értékesíteni kívánt, a 2003/87/EK irányelv III. fejezete szerinti kibocsátási egységek kifizetésének és átadásának dátumait. Az érintett aukciós platformok a lehető legnagyobb mértékben figyelembe veszik a Bizottság véleményét.”;
               
            
                  3.
               
               
                  a 14. cikk (1) bekezdése a következőképpen módosul:
                  
                              a)
                           
                           
                              a k) pont helyébe a következő szöveg lép:
                              
                                          „k)
                                       
                                       
                                          ha erre szükség van annak érdekében, hogy valamely aukciós platform elkerülhesse az e rendeletben vagy a 2003/87/EK irányelvben foglalt előírásokba ütköző árverés lebonyolítását.”;
                                       
                                    
                        
                              b)
                           
                           
                              a szöveg a következő l) ponttal egészül ki:
                              
                                          „l)
                                       
                                       
                                          ha az (EU) 2015/1814 határozatnak megfelelően olyan kiigazításra van szükség, amelyet az adott év július 15-ig, illetve azt követően az első adandó alkalommal meg kell határozni és közzé kell tenni.”;
                                       
                                    
                        
            
                  4.
               
               
                  A 19. cikk a következőképpen módosul:
                  
                              a)
                           
                           
                              a (1) bekezdés helyébe a következő szöveg lép:
                              „(1)   A 26. cikk (1) bekezdése vagy a 30. cikk (1) bekezdése szerint kijelölt aukciós platformok által szervezett másodlagos piac azon tagjai vagy résztvevői számára, akik a 18. cikk (1) vagy (2) bekezdése alapján ajánlat benyújtására jogosultak, minden további követelmény támasztása nélkül engedélyezni kell az aukciós platform által lebonyolított árverésen való közvetlen ajánlattételt, feltéve, hogy az alábbi feltételek mindegyike teljesül:
                              
                                          a)
                                       
                                       
                                          a 26. cikk (1) bekezdése vagy a 30. cikk (1) bekezdése szerint kijelölt aukciós platform által szervezett másodlagos piacon a tag vagy résztvevő kibocsátási egységek kereskedelmében való részvételének feltételei legalább olyan szigorúak, mint az e cikk (2) bekezdésében felsorolt feltételek;
                                       
                                    
                                          b)
                                       
                                       
                                          a 26. cikk (1) bekezdése vagy a 30. cikk (1) bekezdése szerint kijelölt aukciós platform minden olyan további információt megkap, amely bármely olyan, e cikk (2) bekezdésében említett követelmény betartásának ellenőrzéséhez szükséges, amelynek betartását előzetesen nem ellenőrizték.”;
                                       
                                    
                        
                              b)
                           
                           
                              a (2) bekezdés második albekezdését el kell hagyni;
                           
                        
            
                  5.
               
               
                  A 20. cikk (1) bekezdésének második albekezdése helyébe a következő szöveg lép:
                  „Az érintett aukciós platform által szervezett másodlagos piac azon tagjai vagy résztvevői, akik megfelelnek a 19. cikk (1) bekezdésében foglalt követelményeknek, az ezen bekezdés első albekezdése szerinti kérelem benyújtása nélkül is tehetnek ajánlatot.”;
               
            
                  6.
               
               
                  A 30. cikk (6) bekezdésének b) pontja helyébe a következő szöveg lép:
                  
                              „b)
                           
                           
                              a kijelölésre javasolt aukciós platform(ok) aukciós folyamatára vonatkozó részletes irányadó működési szabályok, amelyek magukban foglalják többek között az érintett aukciós platform – ideértve a kijelölendő aukciós platformhoz kapcsolódó klíringrendszer(eke)t vagy elszámolórendszer(eke)t is – kijelölésére vonatkozó szerződéses előírásokat, azon feltételek megjelölésével, amelyek a díjak szerkezetére és nagyságára, valamint a biztosítékok kezelésére, a fizetésre és a teljesítésre vonatkoznak;”;
                           
                        
            
                  7.
               
               
                  A 32. cikk a következőképpen módosul:
                  
                              a)
                           
                           
                              a (1) bekezdés helyébe a következő szöveg lép:
                              „(1)   Az e rendelet 30. cikkének (1) és (2) bekezdése szerint kijelölt aukciós platformok által lebonyolított egyes aukciókon árverésre bocsátott, a 2003/87/EK irányelv III. fejezetének hatálya alá tartozó kibocsátási egységek mennyisége nem haladhatja meg a 20 millió kibocsátási egységet, és nem lehet kevesebb 3,5 millió kibocsátási egységnél, kivéve akkor, ha egy adott naptári évben az aukciós platformot kijelölő tagállam által árverésre bocsátandó, a 2003/87/EK irányelv III. fejezetének hatálya alá tartozó kibocsátási egységek teljes mennyisége nem éri el a 3,5 millió egységet, amely esetben a naptári évre jutó összes kibocsátási egységet egyetlen árverés alkalmával kell értékesíteni. Ugyanakkor a szóban forgó aukciós platformok által lebonyolított egyes aukciókon árverésre kerülő, a 2003/87/EK irányelv III. fejezete szerinti kibocsátási egységek mennyisége nem lehet 1,5 millió kibocsátási egységnél kevesebb abban a 12 hónapos időszakban, amikor az (EU) 2015/1814 határozat 1. cikkének (5) bekezdése értelmében egy meghatározott mennyiségű kibocsátási egységet le kell vonni az árverés útján értékesíteni kívánt kibocsátási egységek mennyiségéből.”
                           
                        
                              b)
                           
                           
                              az (4) bekezdés első albekezdésének helyébe a következő szöveg lép:
                              „(4)   Az e rendelet 30. cikkének (1) vagy (2) bekezdése szerint kijelölt aukciós platformok a 2003/87/EK irányelv II. fejezete szerinti kibocsátási egységek esetében az aukciós évet megelőző év október 31-ig vagy ezt követően az első adandó alkalommal, míg a 2003/87/EK irányelv III. fejezete szerinti kibocsátási egységek esetében az aukciós évet megelőző év július 15-ig vagy ezt követően az első adandó alkalommal kötelesek meghatározni és közzétenni minden egyes évre vonatkozóan az ajánlattételi időszakok időpontjait, az egyes árveréseken árverésre bocsátott mennyiségeiket, az árverések dátumait, az egyes árverések alkalmával értékesíteni kívánt aukciós termékek típusát, valamint éves szinten az egyes árverések alkalmával értékesíteni kívánt kibocsátási egységek kifizetésének és átadásának dátumait. Az érintett aukciós platformok a meghatározással és a közzététellel kapcsolatos kötelezettségeiket azt követően teljesítik, hogy az e rendelet 26. cikkének (1) vagy (2) bekezdése szerint kijelölt aukciós platformok meghatározták és közzétették az e rendelet 11. cikkének (1) bekezdésében és 13. cikkének (1) bekezdésében előírt adatokat, kivéve, ha ilyen platform kijelölésére még nem került sor. Az érintett aukciós platformok csak a Bizottsággal folytatott konzultációt és a Bizottság véleményének kikérését követően határozhatják meg és tehetik közzé a szóban forgó adatokat. Az érintett aukciós platformok a lehető legnagyobb mértékben figyelembe veszik a Bizottság véleményét.”
                           
                        
            
                  8.
               
               
                  a 35. cikk (1) bekezdésének helyébe a következő szöveg lép:
                  „(1)   Árverést csak olyan szabályozott piacként engedélyezett aukciós platform bonyolíthat, amelynek működtetője kibocsátási egységek vagy származtatott kibocsátási egységek másodlagos piacára szakosodott.”;
               
            
                  9.
               
               
                  A 60. cikk (1) bekezdésének első albekezdése helyébe a következő szöveg lép:
                  „(1)   Egy adott aukciós platform árveréseit érintő összes jogszabályt, útmutatást, utasítást, űrlapot, dokumentumot, bejelentést, köztük az aukciós eseménynaptárt, illetve bármely egyéb, az árverések szempontjából lényeges, nem bizalmas információt, beleértve az ajánlattételre jogosult személyek felsorolását, továbbá minden határozatot, beleértve az 57. cikk értelmében a pénzmosás, a terrorizmus finanszírozása, a bűnözői tevékenységek vagy a piaci visszaélés valamely reális vagy potenciális kockázatának az adott platformon történő csökkentése érdekében az ajánlattételi mennyiség maximálásáról vagy egyéb korrekciós intézkedésekről hozott határozatot, közzé kell tenni egy külön erre a célra létrehozott és az érintett aukciós platform által karbantartott, naprakész aukciós internetes honlapon.”;
               
            
                  10.
               
               
                  A III. melléklet e rendelet I. mellékletének megfelelően módosul.
               
            
                  11.
               
               
                  A IV. melléklet helyébe e rendelet II. mellékletének szövege lép.
               
            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 18-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  Az Európai Parlament és a Tanács 2003/87/EK irányelve (2003. október 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról (HL L 275., 2003.10.25., 32. o.).
      
         (2)  A Bizottság 1031/2010/EU rendelete (2010. november 12.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv alapján az üvegházhatást okozó gázok kibocsátási egységei árverés útján történő értékesítésének időbeli ütemezéséről, lebonyolításáról és egyéb vonatkozásairól (HL L 302., 2010.11.18., 1. o.).
      
         (3)  Az Európai Parlament és a Tanács (EU) 2015/1814 határozata (2015. október 6.) az üvegházhatású gázok uniós kibocsátáskereskedelmi rendszeréhez piaci stabilizációs tartalék létrehozásáról és működtetéséről, valamint a 2003/87/EK irányelv módosításáról (HL L 264., 2015.10.9., 1. o.).
      
         (4)  A Bizottság 176/2014/EU rendelete (2014. február 25.) az 1031/2010/EU rendeletnek különösen az üvegházhatást okozó gázok kibocsátási egységeiből a 2013–2020 közötti időszakban árverés útján értékesítendő mennyiségek meghatározása céljából történő módosításáról (HL L 56., 2014.2.26., 11. o.).
      
         (5)  A Bizottság 1143/2013/EU rendelete (2013. november 13.) az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról szóló 2003/87/EK európai parlamenti és tanácsi irányelv alapján az üvegházhatást okozó gázok kibocsátási egységei árverés útján történő értékesítésének időbeli ütemezéséről, lebonyolításáról és egyéb vonatkozásairól szóló 1031/2010/EU rendelet módosításáról, különösen egy Németország által kijelölt aukciós platformnak a rendelet jegyzékébe történő felvételéről (HL L 303., 2013.11.14., 10. o.)
      
         (6)  A Bizottság 1042/2012/EU rendelete (2012. november 7.) egy az Egyesült Királyság által aukció céljára kijelölni tervezett platformnak az 1031/2010/EU rendelet jegyzékébe történő felvételéről (HL L 310., 2012.11.9., 19. o.)
      
         I. MELLÉKLET
         A III. melléklet a következő 4. résszel egészül ki:
         
            
                        
                           „Az Egyesült Királyság által kijelölt aukciós platformok
                        
                     
                  
                        4.
                     
                     
                        Aukciós platform
                     
                     
                        ICE Futures Europe (ICE)
                     
                  
                         
                     
                     
                        Jogalap
                     
                     
                        30. cikk, (1) bekezdés
                     
                  
                         
                     
                     
                        A megbízás tartama
                     
                     
                        Legkorábban 2017. november 10-től legkésőbb 2022. november 9-ig, a 30. cikk (5) bekezdése második albekezdésének sérelme nélkül.
                     
                  
                         
                     
                     
                        Fogalommeghatározások
                     
                     
                        Az ICE határidős piacra alkalmazandó feltételek és kötelezettségek tekintetében a következő meghatározásokat kell alkalmazni:
                        a)   »ICE tőzsdei szabályzat«: az ICE előírásai, azon belül különös tekintettel az ICE FUTURES EUA AUCTION CONTRACT és az ICE FUTURES EUAA AUCTION CONTRACT szerződési és eljárási szabályaira;
                        b)   »tőzsdei tag«: az ICE tőzsdei szabályzat A.1. részében meghatározott tag;
                        c)   »ügyfél«: a tőzsdei tag ügyfele, illetve annak az ajánlattételi láncban részt vevő további ügyfelei, aki vagy akik az ajánlattételi jogosultság ügyében, illetve az ajánlattevők nevében eljárnak.
                     
                  
                         
                     
                     
                        Feltételek
                     
                     
                        Az ICE a részvételi jogosultságot nem teszi függővé az általa szervezett másodlagos piacon, illetve bármely általa vagy harmadik fél által működtetett egyéb kereskedési helyen való tőzsdei tagságtól vagy részvételtől.
                     
                  
                         
                     
                     
                        Kötelezettségek
                     
                     
                        
                                    1.
                                 
                                 
                                    Az ICE azt a követelményt támasztja a tőzsdei tagokkal és ügyfeleikkel szemben, hogy az ajánlattételi jogosultság megállapítása, visszavonása vagy felfüggesztése tekintetében általuk hozott összes döntésről – függetlenül attól, hogy a döntés csak egy aukción való ajánlattételi jogosultságra vagy az aukciókon való ajánlattételi jogosultságra és egyben a másodlagos piacon való tagságra vagy részvételre is vonatkozik – tájékoztassák az ICE-t az alábbiak szerint:
                                    
                                                a)
                                             
                                             
                                                az ajánlattételi jogosultság megállapítását, elutasítását, visszavonását vagy felfüggesztését illetően eseti alapon és haladéktalanul;
                                             
                                          
                                                b)
                                             
                                             
                                                az egyéb döntésekről külön kérésre.
                                             
                                          Az ICE vállalja, hogy adott esetben az említett döntéseket felülvizsgálatnak veti alá annak ellenőrzésére, hogy azok összhangban állnak-e az aukciós platformoknak az 1031/2010/EU rendelet szerinti kötelezettségeivel, és gondosodik róla, hogy az ICE tőzsdei tagok és ügyfeleik a felülvizsgálat eredményei szerint járjanak el. E felülvizsgálat alapján – nem kizárólagos jelleggel – sor kerülhet az ICE tőzsdei szabályzat vonatkozó előírásainak, köztük fegyelmi eljárásoknak vagy az aukción való részvételt elősegítő egyéb, szükségesnek ítélt lépésnek az alkalmazására.
                                 
                              
                                    2.
                                 
                                 
                                    Az ICE kimerítő és naprakész jegyzéket készít és ápol honlapján azokról a tőzsdei tagokról vagy ügyfeleikről, akik az ICE-aukciókon való ajánlattétel elősegítésére jogosultak az Egyesült Királyságban, és gondoskodik arról, hogy a jegyzék tartalmazza az ICE tőzsdei szabályzatában foglaltak szerint csak az aukciókhoz való hozzáférést biztosító feleket, valamint azokat a tőzsdei tagokat vagy azok ügyfeleit, akik olyan személyek számára biztosítanak az aukciókon való ajánlattételi jogosultságot, akik a másodlagos piac tagjai vagy résztvevői is lehetnek.
                                    Az ICE emellett egy további magyarázatot nem igénylő, gyakorlati útmutatót állít össze, amelyből a kkv-k és a kis kibocsátók tájékozódhatnak az említett tőzsdei tagokon vagy ügyfeleiken keresztül történő részvételhez szükséges lépésekről, és ezt az útmutatót feltölti honlapjára és folyamatosan frissíti.
                                 
                              
                                    3.
                                 
                                 
                                    Az ICE és klíringrendszere által az ajánlattételre jogosultak vagy ajánlattevők tekintetében alkalmazott összes díjat és feltételt világosan meg kell határozni, és közérthető módon közzé kell tenni az ICE folyamatosan frissített honlapján.
                                    Az ICE megköveteli, hogy amennyiben a tőzsdei tagok vagy ügyfeleik további díjakat számítanak fel vagy további feltételeket támasztanak az ajánlattételi jogosultsággal kapcsolatban, e díjakról és feltételekről szintén egyértelmű és közérthető információkat tegyenek közzé a szolgáltatásokat nyújtóknak az ICE honlapjáról közvetlen hivatkozáson keresztül elérhető weboldalaikon, és hogy tegyenek különbséget a kizárólag az aukciókon való ajánlattételre jogosult személyekre vonatkozó díjak és feltételek (amennyiben vannak ilyenek), valamint az aukciókon való ajánlattételre jogosult és egyben a másodlagos piacon tagként vagy résztvevőként szereplő személyekre vonatkozó díjak és feltételek között.
                                 
                              
                                    4.
                                 
                                 
                                    A rendelkezésre álló egyéb jogorvoslati lehetőségek sérelme nélkül az ICE panaszrendezési eljárások igénybevételét teszi lehetővé az ajánlattételi jogosultság megállapításáról, elutasításáról, illetve a megítélt jogosultságnak – az 1. pontban részletesebben kifejtett – visszavonásáról vagy felfüggesztéséről az ICE tőzsdei tagok vagy ügyfeleik által hozott döntések kapcsán esetlegesen felmerülő panaszos ügyek rendezésére, és valamennyi ilyen panaszos ügyet az ICE panaszrendezési eljárások alkalmazására megfelelő ügyként kezel.
                                 
                              
                                    5.
                                 
                                 
                                    Az első árverést követő hat hónapon belül az ICE beszámol az aukcióellenőrnek az együttműködési modell keretében bevont tőzsdei tagok és ügyfelek körének – földrajzi értelemben is vett – kiterjedtségéről. Az ICE e tekintetben a legteljesebb mértékben figyelembe veszi az aukcióellenőr ajánlásait, ezzel biztosítva az 1031/2010/EU rendelet 35. cikke (3) bekezdésének a) és b) pontja szerinti kötelezettségeinek teljesülését.
                                 
                              
                                    6.
                                 
                                 
                                    Az ICE maradéktalanul teljesíti a jegyzékkel kapcsolatban ebben a mellékletben meghatározott feltételeket és kötelezettségeket.
                                 
                              
                                    7.
                                 
                                 
                                    Az Egyesült Királyság az ICE-vel létrejött, a Bizottság felé bejelentett szerződéses megállapodások jelentős módosításairól értesíti a Bizottságot.”
                                 
                              
                  
      
      
         II. MELLÉKLET
         „
               IV. MELLÉKLET
               
                  A 2013-tól 2020-ig tartó időszakban árverés útján értékesítendő kibocsátásiegység-mennyiségek kiigazításai (millió egységben) a 10. cikk (2) bekezdésének alkalmazásában
               
               
                           Év
                        
                        
                           A csökkentés mértéke
                        
                     
                           2013
                        
                        
                            
                        
                     
                           2014
                        
                        
                           400
                        
                     
                           2015
                        
                        
                           300
                        
                     
                           2016
                        
                        
                           200
                        
                     
                           2017
                        
                        
                            
                        
                     
                           2018
                        
                        
                            
                        
                     
                           2019
                        
                        
                            
                        
                     
                           2020
                        
                        
                            
                        
                     ”